
Instituția Arhitectului - Șef

Nr. 13337 din 14.11.2023

RAPORT DE SPECIALITATE

privind prelungirea termenului de valabilitate al Planului Urbanistic General și a Regulamentului Local de Urbanism al municipiului Marghita
 
Având în vederea faptul că primăria Municipiului Marghita este în faza de obținere a avizelor și acordurilor necesare în vederea aprobării Planului Urbanistic General al municipiului Marghita, în mod special a avizului favorabil necesar din partea Direcției de Cultură Bihor, pentru declasarea clădirii primăriei din lista monumentelor istorice.
           Obiectivul general a acestei investiții este de a sprijini procesul de planificare urbană și teritorială bazată pe principiile de dezvoltare durabilă și inteligentă și de spori accesul digital la documentațiile de amenajare a teritoriului și de urbanism. 

            Investiția prevede elaborarea sau actualizarea documentațiilor de amenajare a teritoriului și de urbanism P.U.G.

           Obiectivul specific al P.U.G.-ului este de a eficientiza procesul de autorizare a construcțiilor și de a oferi mai multă stabilitate și transparență investițiilor prin actualizarea în timp real a informațiilor privind mediul construit și de acrește accesul digital la documentele de amenajare a teritoriului și de urbanism

           Infrastructura locală, de la clădirile ce fac posibilă gestionarea unor servicii publice esențiale, la spațiile publice care permit continuarea activităților culturale și sociale, de la spațiile verzi și cursurile de apă care asigură un microclimat optim în mediul urban, la stocul de locuințe publice, prin care se asigură faptul că nimeni nu este lăsat în urmă, sau de la mijloacele de transport nepoluante, la pistele pentru biciclete care permit circulația persoanelor în condiții de siguranță, reprezintă elemente esențiale care asigură, pe de-o parte, depășirea problemelor crizelor economice, sociale sau sanitare, iar pe de altă parte contribuie la un mediu mai sănătos și la condiții de viață mai bune pentru locuitori. De asemenea, localitățile trebuie să fie bine planificate, pentru a utiliza eficient terenurile și pentru a fi orientate spre principiile generale de creștere rezilientă, de reducere a poluării și de creștere a calității vieții.

Luând în considerare contractul de prestări servicii cu nr. 3072 din 28.03.2022 prin care s-a predat documentația părților scrise și părților desenate ale RLU, actul adițional cu nr 1 pentru prelungirea termenului și contractul de finanțare , proiect C10-I4-I18, cu nr. 131438 din 21.11.2022 , având perioada de implementare de 40 luni.

Luând în calcul:

· Hotărârea Consiliului Local nr. 24 din 28 Februarie 2019, privind prelungirea termenului de valabilitate al Planului Urbanistic General și a Regulamentului Local de Urbanism al municipiului Marghita;

· Contractul de finanțare cu nr. 131438 din 21.11.2022; 
· Contractul de prestări servicii cu nr. 3072 din 28.03.2022 , aflat în desfășurare, având stadiul de predare de  88 % și AA nr. 1 din 13.12.2022;
· ORDONANȚA nr. 33 din 24 august 2023 privind prorogarea unor termene în domeniul urbanismului și al construcțiilor.
Termenul prevăzut prin OG nr. 33 din 24.08.2023, se prorogă până la data de 31 
decembrie 2024, conform art. II din prezenta ordonanță.
Luând în considerare:

- referatul de aprobare al Primarului Municipiului Marghita înregistrat cu nr. 13336/ 14.11.2023 ;
Solicit a se aproba: 

Prelungirea termenului de valabilitate al Planului Urbanistic General și a Regulamentului Local de Urbanism al municipiului Marghita.  

